Têgêrayîşê 'Jin, Jiyan, Azadî' yo ke qetilkerdişê Jîna Emînî ra dima dest pêkerdbi, seba Xelata Sakharovî sey namzedî ame mojnayene.
Hîrê komanê esasan ê Parlamentoyê Ewropa Partîya Şarî ya Ewropa (EPP), Sosyalîstan û Demokratan (S&D) û Renew Europe pêşnîyaz kerd ke seba ke azadîya îfadeyan paweno ganî xelate bêra dayene Têgêrayîşê Jin, Jiyan, Azadî û Jîna Emînî.
Jîna Emînî 16ê êlula 2022yî de Tehranê Îranî de sba ke gijikê ci asayêne hetê polîsanê exlaqî yê rejîmê Îranî ra amebî qetilkerdene.
Wayîrê xelate teşrîna verêne de Parlamentoyê Ewropa de bêrê eşkerakerdene û xelatî menga kanûne de bêrê dayene.
Xelata 'Azadîya Fikran' a Sakharovî 1988 ra nata yena dîyena.
